ຂໍ່ານັບຊົມເຊີຍ“ບ່າຍວັນນີ້ວັນທີສອງ14 ມັງກອນ2021, ຜູ້ແທນສົມບູນກອງປະຊູມໃຫຍ່ຜູ້ແທນທົ່ວປະເທດຄັ້ງທີXI ພັກປະຊາຊົນປະຕິວັດລາວໄດ້ນຳໃຊ້ສິດປະຊາທິປະໄຕຂອງຕົນຄັດເລືອກກຳມະການສົມບູນແລະສຳຮອງສູນກາງພັກສະໄໝທີXI ພັກປະຊາຊົນປະຕິວັດລາວ.”
(1). ກຳມະການສົມບູນສູນກາງພັກສະໄໝທີXI ພັກປະຊາຊົນປະຕິວັດລາວຈຳນວນ71 ສະຫາຍ(ຈາກຜູ້ລົງສະໝັກທັງໝົດ79 ສະຫາຍ): 1. ຈຳນວນກຳມະການສູນກາງພັກສະໄໝທີX (ສົມບູນແລະສຳຮອງ) ຈຳນວນ46 ສະຫາຍ“ໄດ້ຮັບຄວາມໄວ້ວາງໃຈໃຫ້ສືບທອດວາລະອີກຕໍ່ໄປໃນສະໄໝXI ໃນຈຳນວນທັງໝົດທີ່ໄດ້ລົງສະໝັກ“, 2. ຈຳນວນຜູ້ສະໝັກໃໝ່ຈຳນວນ33 ສະຫາຍ“ໄດ້ທັງໝົດ25 ສະຫາຍຈາກບັນດາເລຂາຄະນະພັກແຂວງກະຊວງແລະອົງການທີ່ໄດ້ດຳເນີນກອງປະຊູມໃຫຍ່ຂອງຕົນ(ຜູ້ໃໝ່ທີ່ບໍໄດ້ເປັນກຳມະການສູນກາງສະໄໝX)”;
(2). ກຳມະການສຳຮອງສູນກາງພັກສະໄໝທີXI ພັກປະຊາຊົນປະຕິວັດລາວຈຳນວນ10 ສະຫາຍ(ຈາກຈຳນວນຜູ້ລົງສະໝັກທັງໝົດ15 ສະຫາຍ), (3). ຜູ້ແທນສົມບູນກອງປະຊູມໃຫຍ່ຜູ້ແທນທົ່ວປະເທດຄັ້ງທີXI ພັກປະຊາຊົນປະຕິວັດລາວໄດ້ສະແດງຄວາມຮູ້ບຸນຄຸນແລະຂອບໃຈຕໍ່ການຊີ້ນຳແລະນຳພາກົມການເມືອງສູນກາງພັກສະໄໝທີX ຈຳນວນ02 ສະຫາຍຍ້ອນອາຍຸກະສຽນແລະບໍ່ລົງສະໝັກຕໍ່ຄື: ສະຫາຍບຸນຍັງວໍລະຈິດແລະ ສະຫາຍຈັນສີໂພສີຄຳ;
(4). ກຳມະການສົມບູນສູນກາງພັກສະໄໝXI ຈຳນວນ71 ສະຫາຍແລະກຳມະການສຳຮອງສູນກາງພັກຈຳນວນ10 ສະຫາຍ, ທີ່ຜ່ານການເລືອກຕັ້ງໃນວັນນີ້ແມ່ນຈະໄດ້ມີການປະຊູມຄັ້ງປະຖົມມະລຶກຂອງຕົນໃນພາກເຊົ້າວັນສຸກ15 ມັງກອນ2021 ເພື່ອເລືອກຕັ້ງເອົາ: 1. ກຳມະການກົມການເມືອງສູນກາງພັກສະໄໝXI, 2. ເລຂາທິການໃຫຍ່ຄະນະບໍລິຫານງານສູນກາງພັກສະໄໝXI (ຜູ້ໃໝ່), 3. ຄະນະເລຂາທິການສູນການພັກສະໄໝXI, 4. ປະທານກວດກາແລະຮອງປະທານກວດກາສູນກາງພັກສະໄໝXI,
(5). ລາຍຊື່ລະອຽດຄະນະບໍລິຫານງານສູນກາງພັກສະໄໝXI ຈະໄດ້ຜ່ານກອງປະຊູມໃຫຍ່ຜູ້ແທນທົ່ວປະເທດຄັ້ງທີXI ພັກປະຊາຊົນປະຕິວັດລາວຮັບຮອງຢ່າງເປັນທາງການ, ໃນພາກບ່າຍຂອງວັນສຸດທ້າຍຂອງກອງປະຊູມວັນສຸກວັນທີ15 ມັງກອນ2021 (ພ້ອມດ້ວຍການຖະແຫຼງຂ່າວຕໍ່ສາທາລະນະຊົນຢ່າງເປັນທາງການ).